122 
MALVA ERODIIFOLIA. PRESL. 
M. caule erecto ramoso, foliis ovatis trilobis subtus ramulis calycibusque pube stellata tomen- 
tosis supra pubescentibus, lobis lateralibus obovatis obtusissimis crenatis saepe inciso - bilo- 
bis, medio majore oblongo obtuso inciso - dentato, pedicellis axillaribus solitariis erectis 
folio brevioribus, petalis calyce duplo longioribus, carpellis (immaturis) tomentosis, 
Habitat in Chile. 
Fragmenta, quae ad manus sunt, superiorem caulis partem indicant, durationem tamen non demonstrant. Ra- 
muli teretes, pilis stellatis adpressis praecipue apicem versus tomentosi, inferne calvescentes. Folia circi- 
ter pollicaria, ambitu ovata, rarissime basi subcordata, profunde triloba, supra pilis stellatis adpressis mi- 
nutis pubescentia quasi punctata, subtus tomentosa, palmato - trinervia, sinubus obtusis acutiusculisque, 
lobis lateralibus obovatis inaequaliter obtuseque crenatis vel dentatis extus saepe in lobos duos breves in- 
cisis, intermedio duplo majore oblongo obtuso a medio versus apicem inciso - dentato, dentibus obtusis in- 
fimis denticulatis, nervis subtus elevatis. Petioli usque ultrapollicares, teretiusculi, tomentosi, Stipulae 
duas lineas longae, ovatae, acutae vel acuminatae, laeviter tomentosae, membranaceae, erectae falcataeve, 
persistentes. Pedicelli pollicem subaequantes, axillares, solitarii; patentes, filiformes, tomentosi, Involu- 
crum triphyllum, calyce duplo brevius, phyllis setaceis adpressis. Calyx fere semiquartam lineam longus, 
tomentosus, laciniis triangularibus acutis intus tomentosis. Corolla calycem duplo superans, purpurascens, 
glaberrima. "Tubus stamineus pistillumque generis, Carpella immatura tomentosa. 
MALVA ECHINATA. PRESL. 
annua pubescens, caule ramoso decumbente, foliis ovatis trilobis rameis basi cuneatis, lobis 
obtusis inaequaliter dentatis, floribus axillaribus solitariis subsessilibus aut in racemum ca- 
pituliformem pauciflorum dispositis, inyolucro diphyllo, calyce hirsuto, carpellis trigonis 
rugosis echinatis glabris. 
Habitat in Cordilleris Peruviae. 
Radix annua, simplex, fibrosa, ramulosa, flexuosa, pallide. Caulis decumbens, ramosissimus ramisque teres 
et pilis minutis stellatis pubescens. Folia circiter pollicaria, utrinque pilis stellatis pubescentia, triloba, 
palmato - trinervia, caulina ovato-subrotunda, ramea basi cuneata, lobis ovatis obtusis inaequaliter acu- 
tiuscule dentatis, medio paulo majore, nervis subtus pilis stellatis hirsutis. Petioli usque semipollicares, 
teretiusculi, pilis stellatis hirsuti. Stipulae linea longiores, ovatae, acuminatae, ciliatae, pubescentes, mem- 
branaceae, patulae, Flores aut axillares solitarii pedicello unam usque quinque lineas longo tereti hirsu- 
tulo instructi, aut in racemis pedunculatis subinde capitatis axillaribus dispositi, pedicellis tunc lineam 
circiter longis. Pedunculi pollicares vel longiores, axillares, solitarii, saepe bini, teretes, hirsuti, tri- quin- 
queflori. Involucrum diphyllum, calyce tertia parte brevius, patens, phyllis setaceis. Calyx semitertiam 
lineam aequans, pilis stellatis hirsutus, laciniis triangularibus acutis ciliatis intus pubescentibus. Corolla 
calyce duplo longior, purpurea, glaberrima. Tubus stamineus pistillumque generis. Carpella septem, ver- 
ticillata, duobus- tribus abortientibus reliquis duplo minoribus, reniformia, trigona, basi apiceque obtusa, 
glaberrima, lineis transversis elevatis irregulariter rugosa, margine dorsi tuberculis acutis echinata, Semen 
reniforme, lenticulari- compressum, rufo-fuscum, opacum, cavitatem loculi explens. Columella capitata, 
breviter stipitata. 
Affinis M. peruvianae, quacum floribus fructibusque convenit, et cujus diagnosis sequens erit: 
M. peruviana, annua pubescens, caule erecto ramoso, foliis cordato - subrotundis quinquelobis inaequaliter ob- 
tuseque dentatis, lobis ovatis, medio duplo majore, racemis spicatis axillaribus terminalibusque secundis 
multifloris ramosis, stipulis floralibus lineari-lanceolatis calyce brevioribus, involucro triphyllo, carpellis 
trigonis rugosis echinatis glabris. — Hajus speciei icon optima in Schk. handb. t. 192. b. obvenit. 
= 
